כלת השודדים
אתם, אדונים, ; הרואים איך אני; רצפות על ארבע מקרצפת,; לבושה בסחבות ; במלון מטונף -; תתקעו לי בכף ; אסימון משופשף ; אך אינכם יודעים עם מי יש לכם עסק.; לא, אינכם יודעים עם מי יש לכם עסק.; אבל ערב אחד ; תשמעו קול צווחה.; "מה קרה?", תשאלו, "מי הצורח?"; אז תראו אותי עומדת ומחייכת; ותאמרו: "מה זה? מה יש כאן לחייך?"; וספינה עם גולגולת; על שישים תותחיה; תעגון אז בחוף.; אתם, הגברים,; האומרים: "מהרי; לסדר ת'מיטה! אין לי זמן כאן!"; ועושים לי טובה ; שזורקים לי נדבה  ; אני אקח ת'פרוטה ; ואסדר את המיטה ‟; אך במהרה שום גבר לא יישן כאן.; הלילה שום איש כבר לא יישן כאן.; כי בחצות ; שוב ירעימו פצצות.; "מה קרה?", תצרחו שם מרחוק,; ותראוני בחלון צופה, צוחקת -; ותאמרו: "חוצפה! מצאה לה זמן לצחוק!"; וספינה עם גולגולת; על שישים תותחיה; אז תפגיז את העיר.; אז תמחו, אדונים,; את הצחוק מן הפנים,; כי תראו איך העיר מתמוטטת, ; ובתים למאות ; ייהרסו עד ליסוד,; ורק זה המלון ; יעמוד על תילו.; תשאלו: "למה הוא עומד עוד?; בזכות מי דווקא הוא עומד עוד?"; לילה יורד.; המלון עוד עומד.; תתפלאו: "מי נמצא בו? מי שם גר?"; אז תראו אותי פוסעת אל הבוקר; ותאמרו:; "הוא בזכותה נשאר!"; וספינה עם גולגולת; על שישים תותחיה; אז תקרא לי: "הידד!"; שוב תזרח החמה ; ונושאי הספינה; יפשטו כצללים בכיכר כאן,; אוסרים בכבלים ; את כולכם, הנבלים,; מביאים לפניי,; שואלים: "מתי ; להרוג אותם ‟ ; מיד, או אחר-כך?; את כולם? מיד, או אחר-כך?"; שמש תצליף ; ודממה ברציף.; ישאלו: "מי ימות - ומי נשאר?"; אתבונן לי דומם ; ואומר: "כולם!" ; וכשיפלו ראשיכם אומר רק: ; "הופ-לה!" ; וספינה עם גולגולת; שוב תפליג אל האופק, ; ואני ; איתה. ; 